अजमेर (राजस्थान). कभी ढ़ाबों पर काम करने वाला आठवीं पास किसान का बेटा चिमन सिंह चीन में फेमस हो गया है। चिमन ने यहां 50 देशों के शेफ को पीछे छोड़ते हुए चीन में जीता बेस्ट शेफ का खिताब जीता है। चिमन ब्यावर के जवाजा के माल का चौड़ा गांव के रहने वाले हैं। आर्थिक तंगी से जूझ रहे एक किसान परिवार में चिमन का जन्म हुआ था। फिल्मी स्टोरी से कम नहीं है चिमन की लाइफ स्टोरी...
- चिमन- 12 साल की उम्र से अजमेर के हाईवे के ढाबों व रेस्त्रां में काम शुरू किया था, धीरे-धीरे इन्हीं ढाबों पर बेहतरीन खाना पकाना सीख लिया।
- कुछ ही दिनों में हालात यह हो गए कि ट्रक ड्राइवर आते ही उसके हाथ की बनी दाल फ्राई आैर चना मसाला मांगने लगे।
- खाना बनाने के इस हुनर ने चाइना तक पहुंचा दिया, हाल ही में उसने 50 देशों के रसोइयों के बीच चायना में श्रेष्ठ रसोइया (शेफ) का खिताब जीता।
- यहां यह गौरतलब है कि चिमन ने फूड प्रोसेसिंग या शेफ के लिए किसी तरह का न तो कोई कोर्स किया है आैर न ही कोई ट्रेनिंग ली।
होंगजोऊ शहर में बिखेरा पाक कला का जादू
- चाइना के होंगजोऊ शहर में पिछले महीने आयोजित चिल्ली कुकिंग काम्पीटिशन में माल का चौड़ा गांव के चिमन ने पार्टिसिपेट किया।
- यहां उन्होंने पाक कला का ऐसा जादू बिखेरा कि जर्मनी, जापान, थाइलैंड, अमेरिका, रूस, अफ्रीका, श्रीलंका, इंडिया, कनाडा सहित 50 देशों के बीच सर्वश्रेष्ठ रसोइया चुना गया।
- चिमन ने बताया कि काम्पीटिशन में 3 घंटे में एक डिश तैयार करनी थी। इसमें दो हाफ-हाफ लीटर के छोटे सिलेंडर आयोजनकर्ताआें की आेर से दिए गए थे।
- 50 हजार रॅन्मिन्बी (चीनी मुद्रा) का इनाम था, यानी भारतीय करेंसी में करीब 5 लाख रुपए।
- चिमन ने चिल्ली टिक्का बनाया, निर्णायकों को चिमन के हाथ का बना टिक्का ऐसा भाया कि उसे नंबर-1 के लिए चुन लिया गया।
- चिमन को प्रमाण पत्र, चैक आैर विनर से नवाजा गया। चिमन के पिता गोविंद सिंह पेशे से किसान हैं।
चीनी हैं इंडियन फूड के दीवाने
- चीन में इंडियन फूड के दीवाने खूब हैं। चिमन ने बताया कि चीनी कढ़ाई पनीर, मिक्स वेज, बटर पनीर मसाला, दाल मखनी, पंच मैल दाल, साउथ इंडियन फूड में इडली-सांभर, डोसा सहित अन्य भारतीय व्यंजनों के शौकीन हैं। - वहां इंडियन रेस्तरां पर दिनोंदिन चीनी ग्राहकों की बढ़ोतरी हो रही है। चिमन ने कहा कि किसी भी काम में सफलता के पीछे सबसे बड़ा योगदान मेहनत का है। मेहनत कभी बेकार नहीं जाती है।
1500 से शुरुआत, आज 70 हजार सैलरी
- चिमन ने बताया कि वह करीब बारह साल से चाइना में काम कर रहा है। बीच में काम छोड़कर गांव लौटा था, लेकिन फिर कुछ ही दिनों में वापस चीन चला गया।
- वहां के फेमस रेस्तरां में काम कर अनुभव प्राप्त किया। अजमेर में जब हाईवे पर काम करता था, तब पगार 1500 रुपए से 3000 रुपए के बीच मिलती थी, आज चाइना में करीब सत्तर हजार रुपए कमाता है।
- आठवीं कक्षा पास चिमन को अंग्रेजी बोलना तो नहीं आता, लेकिन चीनी भाषा में अब वह पारंगत हो गया है।
आगे की स्लाइड्स में देखें फोटोज...
hin_Deva hin_Deva hin_Deva awa_Deva hin_Deva hin_Deva hin_Deva awa_Deva hin_Deva hin_Deva hin_Deva hin_Deva hin_Deva hin_Deva hne_Deva hin_Deva hin_Deva hin_Deva hin_Deva